મહેસાણા, 4 સપ્ટેમ્બર : વડાપ્રધાન નરેન્દ્ર મોદી અને ગુજરાતના મહિલા મુખ્યમંત્રી આનંદીબેન પટેલ મહિલા સશક્તિકરણ માટે પોતાના ભાષણોમાં ભલે છટાદાર રીતે વાતો કરતા હોય. પરંતુ આનંદીબેન પટેલના ગૃહ જિલ્લા મહેસાણામાં સ્થિતિ અલગ છે. મહેસાણા જિલ્લાના શિક્ષણ અધિકારીએ પ્રાથમિક શાળાની શિક્ષિકાઓ માટે ડ્રેસ કોડ દાખલ કરી દીધો છે. આ ડ્રેસ કોડ અનુસાર શિક્ષિકાઓએ સાડી પહેરવી ફરજિયાત છે. નવા નિયમ મુજબ સાડી નહીં તો શિક્ષણકાર્ય નહીં એવી સ્થિતિ ઉભી થઇ છે.